Talous- ja sosiaalikomitean lausunto aiheesta "Ehdotus neuvoston asetukseksi (EY) laivanrakennukselle annettavasta tuesta"



Virallinen lehti nro C 030 , 30/01/1997 s. 0055



Talous- ja sosiaalikomitean lausunto aiheesta "Ehdotus neuvoston asetukseksi (EY) laivanrakennukselle annettavasta tuesta" () (97/C 30/18) Neuvosto päätti 28. toukokuuta 1996 Euroopan yhteisön perustamissopimuksen 198 artiklan mukaisesti pyytää talous- ja sosiaalikomitean lausunnon aiheesta edellä mainitusta ehdotuksesta. Talous- ja sosiaalikomitea päätti nimittää John Simpsonin lausuntonsa yleisesittelijäksi. Talous- ja sosiaalikomitea hyväksyi 338. täysistunnossaan (syyskuun 25. päivän kokouksessa 1996) seuraavan lausunnon. Äänestyksessä annettiin 85 ääntä puolesta, 3 ääntä vastaan, ja 4 pidättyi äänestämästä. 1. Johdanto 1.1. Komissio ehdottaa neuvoston seitsemännen laivanrakennuksen tukidirektiivin voimassaolon jatkamista edelleen. Tämän direktiivin () oli määrä raueta 1. tammikuuta 1996, kun OECD:n puitteissa neuvotellun uuden kansainvälisen sopimuksen oli tarkoitus tulla voimaan, mikäli kaikki allekirjoittajamaat olisivat vahvistaneet sen. 1.2. OECD:n sopimuksen () mukaiset valtiontuet voimaan saattavan seitsemännen direktiivin voimassaoloa jatkettiin väliaikaisesti lokakuun 1. päivään 1996 saakka neuvoston asetuksella, joka annettiin joulukuun 22. päivänä 1995. Siten myönnettiin, että OECD:n sopimus tulisi voimaan vasta 1. tammikuuta 1996 jälkeen. Talous- ja sosiaalikomitea harkitsi tätä ehdotusta ja antoi marraskuun 1995 täysistunnossaan asetuksen väliaikaista jatkamista tukevan lausunnon (). 1.3. Euroopan unioni, Korea, Norja ja aivan äskettäin Japani ovat ratifioineet OECD:n sopimuksen, mutta Yhdysvallat ei ole sitä tehnyt. Huolimatta täytäntöönpanon ajankohdan siirtämisestä heinäkuun 15. päiväksi 1996, Yhdysvaltain hallitus ei ole vielä hyväksynyt ratifiointia mahdollistavaa lainsäädäntöä. 2. Komission ehdotus 2.1. Neuvosto on siksi pyytänyt komissiota tekemään ehdotuksia päätöksiksi, jotka tulisivat voimaan ennen 1. lokakuuta 1996, jolloin seitsemännen direktiivin väliaikaisen voimassaolon on määrä lakata. 2.2. Tällä hetkellä direktiivi rajoittaa EU:n laivanrakennusteollisuuden tuotantotukea kaikkien tiettyä vähimmäiskokoa suurempien aluksien osalta 9 prosenttiin ja sitä pienempien laivojen osalta 4,5 prosenttiin rakennuskustannuksista. Yksittäisiin sopimuksiin liittymätön toiminta-avustus on samalla tavoin rajoitettu koskemaan vain sovittuja laivojen korjaussuunnitelmia, sulkemiskustannuksia tai pelastustuen suurinta mahdollista määrää. 2.3. OECD:n sopimuksen mukaisesti tuotantotuki loppuisi maailman tärkeimmistä laivanrakennusmaista. Tämä olisi huomattava askel maailman laivanrakennusmarkkinoiden normalisoimiseksi. 2.4. OECD:n sopimuksen täytäntöönpanon viivästyessä komission ehdottaa, että seitsemännen direktiivin määräyksiä sovelletaan edelleen väliaikaisesti ja enintään 31. joulukuuta 1998 saakka. 3. Komitean huomautukset 3.1. Komitea on pettynyt siihen, että OECD:n sopimuksen ratifiointi viivästyy edelleen. Tämä vaikuttaa kielteisesti normalisointiin, rehtiin kilpailuun, tarjouskilpailun vapauteen ja Euroopan unionin laivanrakennusteollisuuden kehitykseen varsinkin, kun vahingollista hinnoittelua hillitsevien määräysten voimaantuloa on lykätty. 3.2. On valitettavaa, ettei Yhdysvaltain hallinto ole onnistunut saamaan lainsäädäntövaltaa, joka mahdollistaisi sopimuksen ratifioinnin. 3.3. Seitsemännen direktiivin voimassaolon uusi väliaikainen jatkaminen on hyväksyttävissä, koska se on mahdollisesti keino auttaa laivanrakennusteollisuutta lähitulevaisuudessa. 3.4. Komitea huomauttaa, että direktiivin määräykset voidaan pitää voimassa OECD:n sopimuksen mukaisen tilan ylläpitämiseksi, mutta ehdottaa, ettei väliaikaiskaudella ryhdytä toimiin luvallisen tuotantotuen vähentämiseksi, ellei sitä tue jokin markkinoilta tuleva todiste kustannus-hinta -kuilun pienentymisestä. Mikäli kustannus-hinta -kuilu pysyy nykyisellä tasolla tai suurenee, myös vähentämisperiaatetta voidaan lykätä. Siten avainasemassa oleva 9 prosentin tuen sallittu enimmäismäärä jäisi entiselleen vuoden 1996 loppuun saakka, jolloin mahdollinen tuen enimmäismäärän muutos voisi tulla voimaan tammikuun 1. päivästä 1997, mikäli markkinatilanne sellaista tukisi. 3.5. Mikäli vuoden 1996 loppuun mennessä ei ole lainkaan edistytty OECD:n sopimuksen täytäntöönpanossa, talous- ja sosiaalikomitea ehdottaa, että komissio harkitsee, mihin toimiin voidaan ryhtyä, jotta pystytään solmimaan jonkinlainen kansainvälinen sopimus paremman puutteessa Yhdysvallat poissulkeva. Tämä voisi arvioiden mukaan nostaa esiin vaikeita kysymyksiä siitä, kuinka suunnitella ja panna täytäntöön soveliaita toimia, joilla voitaisiin rangaista luvatonta tukea saaneita ja vaihtoehtoisen sopimuksen ulottumattomissa olleita laivanrakentajia. EU:n ja muiden kansallisten viranomaisten olisi vähintään laadittava sellainen lainsäädäntö, jonka nojalla otettaisiin käyttöön yhteisesti sovitut rangaistukset ja muut soveltuvat menettelyt vahingollisia hinnoittelutapoja hyväkseen käyttävien telakoiden rankaisemiseksi. 3.6. OECD:n sopimuksen täytäntöönpanon viivytyksen aiheuttama umpikujaa voidaan hyödyntää, mikäli komissio ryhtyy uudelleen tutkimaan sopimukseen sisällytettyjen vahingollisen hinnoittelun hillitsemisvälineiden toimeenpanoehtoja. Sekä laivanrakennusteollisuuden että merenkulkuelinkeinon piirissä on tunnustettu, että nykyisiä määräyksiä voi olla vaikea soveltaa. Niiden tarkistaminen ja uudelleen harkinta tekemättä välttämättä ratkaisevia muutoksia OECD:n sopimuksen periaatteisiin voi olla hyödyllistä riippumatta nykyisen viivytyksen seurauksista. 4. Päätelmät 4.1. Komitea on huolestunut siitä, että OECD:n sopimuksen täytäntöönpano on jälleen viivästynyt. Tämä pitkittää eurooppalaisten laivanrakentajien vakavaa kriisiä. 4.2. Komitea kannattaa ehdotusta laivanrakennuksen seitsemännen tukidirektiivin voimassaolon jatkamiseksi, joka on välttämätön mutta väliaikainen vähimmäistoimi. Ehdotettu asetuksen (EY) N:o 3094/95 muutos on siksi kannatettava. 4.3. Komission pitäisi nyt alkaa miettiä yhteistyössä OECD:n sopimuksen toisten halukkaiden osapuolten kanssa vaihtoehtoisia neuvottelu- ja toimintamalleja Euroopan unionin laivanrakennusteollisuuden tulevaan kehitykseen vaikuttamiseksi, ellei OECD:n sopimusta ole ratifioitu kuuden kuukauden kuluessa. Bryssel, 25. syyskuuta 1996. Talous- ja sosiaalikomitean puheenjohtaja Carlos FERRER () EYVL N:o C 213, 23. 7. 1996, s. 14. () EYVL N:o L 351, 31. 12. 1994. () EYVL N:o L 332, 30. 12. 1995. () EYVL N:o C 39, 12. 2. 1996.